ལན།དང་པོ་ནི་བྱེ་བྲག་བཤད་མཛོད་ཆེན་མོའི་ལུང་ལྟར་སྟོན་པ་སྨན་པའི་རྒྱལ་པོའི་སྐུར་བཞེངས་ཏེ་སྤྲུལ་པའི་གྲོང་ཁྱེར་ལྟ་ན་སྡུག་ཏུ་རྒྱུད་བཞི་གསུངས་པར་འདོད་པ་དང་།གཉིས་པ་ནི་རྒྱུད་བཞིའི་ནང་།སྔོན་གྱི་དུས་སུ་ལྷ་དང་ལྷ་མིན་གྱིས།ཞེས་པའི་རིག་བྱེད་ཀྱི་གཏམ་རྒྱུད་ཡོད་པས་སྟོན་པའི་གསུང་ཡིན་པར་འདོད་པ།གསུམ་པ་ནི་ཐང་ཡིག་སོགས་སུ་རྒྱ་ནག་ནས་བསྒྱུར་བར་འདོད་པ།བཞི་པ་ནི་བེེ་རོ་རྒྱ་གར་དུ་ཕེབས་ནས་པཎ་ཆེན་ཙནྡྲ་དེ་ཝ་ལ་རྒྱུད་བཞི་ཞུས་ཏེ་ཕྱིར་ཕེབས་དུས་གཡུ་ཐོག་རྒྱ་གར་དུ་ཕེབས་པ་དང་མཇལ་ནས་གཡུ་ཐོག་གིས་བདག་རྒྱ་གར་ནས་མ་འཁོར་བར་རྒྱུད་བཞི་གཏེར་དུ་སྦོས་ཞེས་བཻ་རོས་ཞུས་ནས་གཏེར་དུ་སྦོས་པར་འདོད་པ།ལྔ་པ་ནི་གཡུ་ཐོག་ངོ་མས་སློབ་དཔོན་ཙནྡྲ་དེ་ཝའི་དྲུང་ནས་རྒྱུད་བཞི་ཆ་ལག་ཁ་སྐོང་དང་བཅས་པ་ཞུས་པར་འདོད་པ།དྲུག་པ་ནི་སློབ་དཔོན་པདྨ་དང་ཁ་ཆེ་ཟླ་དགའ།བེེ་རོ་གསུམ་གྱིས་མཛད་པར་འདོད་པ།བདུན་པ་ནི་གྲ་པ་མངོན་ཤེས་དང་།དབུས་པ་དར་གྲགས།རོག་སྟོན་དཀོན་མཆོག་སྐྱབས་གསུམ་གྱིས་སྐྱིད་སྨད་ཚར་པ་སྣའི་རི་གདོང་དུ་མཛད་པར་འདོད་པ།བརྒྱད་པ་ནི་གཡུ་ཐོག་ཡོན་ཏན་མགོན་པས་མཛད་དེ་འཕྲལ་གཏེར་དུ་སྦས་པར་འདོད་པ།དགུ་པ་ནི་བོན་གྱི་འབུམ་བཞི་ལས་བྱུང་བར་འདོད་པ།བཅུ་པ་ནི་རྒྱ་གཞུང་ཡན་ལག་བརྒྱད་པ་ལས་བྱུང་བར་འདོད་པ།བཅུ་པ་ནི་བོ་དོང་ཕྱོགས་ལས་རྣམ་རྒྱལ་གྱིས།བོད་སྨན་མཁས་པའི་བརྩམས་པའི་རྒྱུད་བཞིར་བསླབ།ཅེས་བོད་སྨན་མཁས་པས་མཛད་པའི་བསྟན་བཅོས་སུ་འདོད་པ་བཅས་སོ།།